**หลักเกณฑ์ในการกลั่นกรองข้อเสนอโครงการหรือกิจกรรม**

**หลักเกณฑ์ในการกลั่นกรองข้อเสนอโครงการ**

**1. ความสอดคล้องกับโจทย์และภารกิจของกองทุนพัฒนาสื่อปลอดภัยและสร้างสรรค์**

**1.1 ความสอดคล้องกับวัตถุประสงค์ของกองทุน**

**เกณฑ์ในการพิจารณา :** - วัตถุประสงค์ในการก่อตั้งกองทุน ตามมาตรา 5 ของ พระราชบัญญัติกองทุนพัฒนาสื่อปลอดภัยและสร้างสรรค์ พ.ศ. 2558 กองทุนฯ

**1.2 ความสอดคล้องกับความเป็นสื่อปลอดภัยและสร้างสรรค์**

**เกณฑ์ในการพิจารณา:**

- โครงการหรือกิจกรรมที่เสนอจะต้องเข้าลักษณะของสื่อปลอดภัยและสร้างสรรค์ ตามนิยาม คำว่า “สื่อปลอดภัยและสร้างสรรค์”ในมาตรา 3 แห่ง พระราชบัญญัติกองทุนพัฒนาสื่อปลอดภัยและสร้างสรรค์ พ.ศ. 2558 และไม่เข้าลักษณะของสื่อที่ไม่ปลอดภัยและไม่สร้างสรรค์ ตามประกาศคณะกรรมการกองทุนพัฒนาสื่อปลอดภัยและสร้างสรรค์ เรื่อง กำหนดลักษณะของสื่อที่ไม่ปลอดภัยและไม่สร้างสรรค์ พ.ศ. 2561

**1.3 ความสอดคล้องกับประเภท แนวทางหรือลักษณะโครงการหรือกิจกรรมที่ขอรับการสนับสนุน**

**เกณฑ์ในการพิจารณา :** - เนื้อหาของโครงการหรือกิจกรรมที่ผู้ขอรับการสนับสนุนยื่นขอทุน ต้องสอดคล้องกับประเภทและหัวข้อย่อยตามข้อ 1 ของประกาศคณะกรรมการกองทุนพัฒนาสื่อปลอดภัยและสร้างสรรค์ เรื่อง การเปิดรับข้อเสนอโครงการหรือกิจกรรมเพื่อขอรับการสนับสนุนเงินจากกองทุนพัฒนาสื่อปลอดภัยและสร้างสรรค์ ประจำปี 256๕

**2. คุณภาพของข้อเสนอโครงการ**

**2.1 วิธีการบริหาร และวิธีการปฏิบัติงาน**

**เกณฑ์ในการพิจารณา :** - มีการแจกแจงขอบเขตงาน พร้อมรายละเอียด และวิธีการดำเนินงาน โดยมีวิธีการดำเนินงานที่สอดคล้องตามข้อกำหนดขอบเขตของงาน มีการจำแนกตัวชี้วัดที่เหมาะสม โดยให้ความสำคัญจากการแสดงถึงรายละเอียดที่ชัดเจน สามารถดำเนินการได้จริงจำแนกเป็นขั้นตอน ครอบคลุมทุกกิจกรรม ภายในระยะเวลาโครงการ

**2.2 แผนการดำเนินงาน และการบริหารจัดการโครงการ**

**เกณฑ์ในการพิจารณา :** - มีรายละเอียดของแผนการดำเนินงานชัดเจน มีการกำหนดผู้รับผิดชอบในการดำเนินงานที่เหมาะสม มีการระบุความเสี่ยง และการบริหารจัดการความเสี่ยงในการดำเนินงาน มีตัวชี้วัดที่เหมาะสมในการดำเนินการตามวัตถุประสงค์โครงการได้

**2.3 ความสำคัญและความน่าสนใจ**

**เกณฑ์ในการพิจารณา :** - เป็นปัญหาสำคัญเร่งด่วนที่ควรแก้ไข กิจกรรมออกแบบได้น่าสนใจ มีความหลากหลายในวิธีการดำเนินการ มีความแตกต่างโดดเด่นจากโครงการอื่น สามารถสร้างผลกระทบ (Impact) ได้ในวงกว้าง

/3. ผลกระทบ...

**3. ผลกระทบเชิงบวกที่คาดว่าจะได้รับ**

**เกณฑ์ในการพิจารณา :** โครงการดังกล่าวสามารถก่อให้เกิดผลกระทบเชิงบวกได้ในระดับต่าง ๆ ได้อย่างไร

**- ผลกระทบเชิงบวกระดับที่ 1** : สามารถเห็นผลกระทบเชิงบวกกับกลุ่มเป้าหมายที่กำหนดไว้ได้ในทันทีตั้งแต่ช่วงระหว่างการดำเนินโครงการ

**- ผลกระทบเชิงบวกระดับที่ 2 :** สามารถเห็นผลกระทบเชิงบวกที่อาจต่อเนื่องถึง 1 ปีหลังจากส่งมอบผลงาน และสามารถนำผลงานไปต่อยอดเพื่อขยายผลกระทบเชิงบวกในวงกว้างขึ้นกว่ากลุ่มเป้าหมายที่กำหนดไว้

**- ผลกระทบเชิงบวกระดับ 3 :** สามารถเห็นผลกระทบเชิงบวกที่มีความต่อเนื่องมากกว่า 1 ปีหลังจากส่งมอบผลงาน และสามารถนำผลงานไปต่อยอดเพื่อขยายผลกระทบเชิงบวกในระดับประเทศหรือระดับนานาชาติ

**4. ความเหมาะสมของงบประมาณที่ขอสนับสนุน**

**เกณฑ์การพิจารณา :**

- ลักษณะ และจำนวนของกลุ่มเป้าหมายที่กำหนด

- ขอบเขตการดำเนินงาน/กิจกรรม สอดคล้องกับวัตถุประสงค์ที่กำหนด

- ขนาดของพื้นที่ในการดำเนินการ

- ความคุ้มค่าของงบประมาณเมื่อเปรียบเทียบกับผลผลิตที่ได้รับ

**5. ความน่าเชื่อถือของผู้ขอรับการสนับสนุนและความเป็นไปได้ของโครงการ**

**เกณฑ์การพิจารณา :**

- ประวัติ และจำนวนของบุคลากรของผู้ขอรับการสนับสนุนทุนตรงกับขอบเขตของงานที่กำหนดไว้ในข้อเสนอโครงการ

- ผลงานที่ผ่านมาของผู้ขอรับการสนับสนุนทุนมีความสอดคล้องกับขอบเขตของงานที่กำหนดไว้ในข้อเสนอโครงการ

**\*\*\* ทั้งนี้ เพื่อให้การพิจารณาโครงการเป็นไปอย่างมีประสิทธิภาพยิ่งขึ้น กองทุนอาจแจ้งให้ผู้ขอรับการสนับสนุนรายใดนำเสนอโครงการเพื่อประกอบการพิจารณาต่อกองทุนพัฒนาสื่อปลอดภัยและสร้างสรรค์ตามวิธีการ เงื่อนไข วัน เวลา และสถานที่ที่กองทุนกำหนดก็ได้**

/หมายเหตุ :..

**หมายเหตุ :** 1.1. วัตถุประสงค์ในการก่อตั้งกองทุน ตามมาตรา 5 ของ พระราชบัญญัติกองทุนพัฒนาสื่อ ปลอดภัยและสร้างสรรค์ พ.ศ. 2558

(1) รณรงค์ ส่งเสริม และสนับสนุนการพัฒนาสื่อปลอดภัยและสร้างสรรค์

(2) ส่งเสริมให้มีการพัฒนาศักยภาพของผู้ผลิตสื่อปลอดภัยและสร้างสรรค์

(3) ส่งเสริมและสนับสนุนให้ประชาชนโดยเฉพาะเด็ก เยาวชน และครอบครัว มีทักษะ ในการรู้เท่าทันสื่อ เฝ้าระวังสื่อที่ไม่ปลอดภัยและไม่สร้างสรรค์ และสามารถใช้สื่อในการพัฒนาตนเอง ชุมชน และสังคม

(4) ส่งเสริมและสนับสนุนการมีส่วนร่วมของประชาชนอย่างกว้างขวาง เพื่อให้เกิดการพัฒนาสื่อปลอดภัยและสร้างสรรค์

(5) ส่งเสริมให้มีการศึกษาวิจัย อบรม พัฒนาองค์ความรู้และการสร้างนวัตกรรม ด้านสื่อปลอดภัยและสร้างสรรค์

(6) ส่งเสริมบุคคล องค์กรชุมชน องค์กรเอกชน องค์กรสาธารณประโยชน์ ส่วนราชการ รัฐวิสาหกิจหรือหน่วยงานอื่นของรัฐ ที่ดำเนินกิจกรรมเกี่ยวกับสื่อ ให้มีการผลิตและพัฒนาสื่อปลอดภัยและสร้างสรรค์

(7) ดำเนินการและส่งเสริมให้มีสื่อปลอดภัยและสร้างสรรค์ที่ทุกคนสามารถเข้าถึง และใช้ประโยชน์ได้อย่างทั่วถึง

1.2 นิยาม “สื่อปลอดภัยและสร้างสรรค์” ตามมาตรา 3 ของ พระราชบัญญัติกองทุนพัฒนาสื่อปลอดภัยและสร้างสรรค์ พ.ศ. 2558 กองทุนฯ และ นิยาม “สื่อที่ไม่ปลอดภัยและไม่สร้างสรรค์” ตามประกาศคณะกรรมการกองทุนพัฒนาสื่อปลอดภัยและสร้างสรรค์ เรื่อง กำหนดลักษณะของสื่อที่ไม่ปลอดภัยและไม่สร้างสรรค์ พ.ศ. 2561

(1) นิยาม “สื่อปลอดภัยและสร้างสรรค์” หมายความว่า สื่อที่มีเนื้อหาส่งเสริม ศีลธรรม จริยธรรม วัฒนธรรม และความมั่นคง ส่งเสริมความคิดสร้างสรรค์ การเรียนรู้ทักษะการใช้ชีวิตของประชาชน

(2) นิยาม “สื่อไม่ปลอดภัยและไม่สร้างสรรค์” ดังนี้

(1) สื่อที่มีเนื้อหาขัดต่อศีลธรรม จริยธรรม และวัฒนธรรมอันดีของสังคม หรือส่งผลกระทบทางลบต่อจิตใจหรือสุขภาพของประชาชน ครอบครัว ชุมชน และสังคมอย่างร้ายแรง

(2) สื่อที่มีเนื้อหาก่อให้เกิดความแตกแยก ยั่วยุ และสร้างความเกลียดชังต่อบุคคล หรือกลุ่มบุคคล จนอาจก่อให้เกิดผลกระทบร้ายแรง ไม่ว่าจะเป็นทางร่างกาย หรือจิตใจ

(3) สื่อที่มีเนื้อหาส่งเสริมการละเมิดสิทธิมนุษยชนและศักดิ์ศรีความเป็นมนุษย์

(4) สื่อที่มีเนื้อหาขัดต่อกฎหมาย

(5) สื่อที่มีเนื้อหาขัดต่อหลักจรรยาบรรณสื่อ หรือแนวปฏิบัติของวิชาชีพสื่อนั้น ๆ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*